Κόκκινο Νερό Μελιβοίας Λάρισας

Το Κόκκινο Νερό Μελιβοίας είναι πολύ μικρός παραθαλάσσιος οικισμός της Θεσσαλίας στην Περιφερειακή Ενότητα Λάρισας.

 Γενικά στοιχεία 
Το Κόκκινο Νερό Μελιβοίας βρίσκεται στους πρόποδες του Κισσάβου στα παράλια του Θερμαϊκού, σε υψόμετρο 10 μέτρα. Απέχει περίπου 65 χιλιόμετρα Α.-ΝΑ. από την Λάρισα και 30 χιλιόμετρα Β.-ΒΑ. από την Αγιά (έδρα του δήμου). Το όνομα "Κόκκινο Νερό" το έλαβε από την πηγή που αναβλύζει στα δυτικά του χωριού. Το νερό οφείλει το χρώμα του στα μεταλλικά άλατα και θεωρείται ιαματικό καθώς πίνεται επιτόπου και δεν εμφιαλώνεται. Υπάρχουν επίσης ακτές με τα βότσαλα αλλά και αμμουδιά, συμπλέγματα βράχων και βραχοσπηλιές.

Αναφέρεται επίσημα ως ξεχωριστός οικισμός, για πρώτη φορά, το 1971 να απογράφεται στην τότε κοινότητα Μελιβοίας. Σύμφωνα με το πρόγραμμα Καλλικράτης, ανήκει στην κοινότητα Μελιβοίας που υπάγεται στη Δημοτική Ενότητα Μελιβοίας του Δήμου Αγιάς και σύμφωνα με την απογραφή 2011 απογράφησαν 15 κάτοικοι.ΦΕΚ αποτελεσμάτων ΜΟΝΙΜΟΥ πληθυσμού απογραφής 2011 », σελ. 10598 (σελ. 124 του pdf)

 Σημείωση 
Δίπλα και βορειοδυτικά υπάρχει ο συνώνυμος οικισμός Κόκκινο Νερό (ανήκει στην δημοτική ενότητα Ευρυμενών).

 Παραπομπές 

 Πηγές 
 Ιστοσελίδα του Δήμου Αγιάς 

Κατηγορία:Χωριά της περιφερειακής ενότητας Λάρισας
Κατηγορία:Δήμος Αγιάς